Policija: Eksplozija u Njujorku je namerno izazvana; 29 povređenih
Snažna eksplozija "improvizovane naprave" postavljene u kontejneru za smeće na Menhetnu povredila je najmanje 29 ljudi, od toga jednu teško, potvrdili su zvaničnici.
NJUJORK — Snažna eksplozija koja je šokirala stanovnike u delu grada Čelza na Menhetnu i u kojoj je povređeno 29 ljudi bila je, po vlastima Njujorka, "namerno izazvana. Gradonačelnik Njujorka Bil de Blasio saopštio je medijima na mestu eksplozije da je ona bila namerna. De Blasio je naglasio, ipak, da nema zabeležene umešanosti terorista u događaj. On je rekao da policija i druge službe bezbednosti nisu registrovale nikakvu terorističku pretnju po stanovnike najvećeg ostrva u zemlji. Lideri svetskih zemalja danima pristižu u Njujork pripremajući se za zasedanje Generalne skupštine ujedinjenih nacija. Vlasti Njujorka takođe istražuju neeksoplodiranu napravu koja je pronađena nekoliko blokova dalje od mesta eksplozije na Menhetnu. Pripadnici odreda za demontiranje eksplozivnih naprava uklonili su je i transportovali je na bezbednu lokaciju u policijskoj stanici u Bronksu. Pokazalo se da je u pitanju ekspres lonac na koji je bio prikačen mobilni telefon i povezan sa plastičnom vrećom. Eksplozija u Čelzi uplašila je stotine ljudi i porazbijala prozorska stakla u okolini. Eksplodirao je metalni kontejner površine oko dva kvadratna metra, koji je služi kao kontejner za bacanje smeća, ili za odlaganje alata koji su koristili radnici koji su renovirali zgradu u blizini. Ni jedan od povređenih nije u životnoj opasnosti, saopštava policija, mada je saopšteno da je jedna osoba u ozbiljnom stanju. Metro i autobuski saobraćaj u ovoj oblasti su prekinuti, a policija je potpouno zatvorila saobraćaj u velikom delu Menhetna. Stotine policajaca i vatrogasaca su na licu mesta. Policija je saopštila da su bezbednosne kamere snimile eksploziju, ali nisu dali nikakve detalje o tim snimcima. Moderna oblast Čelza, koja se pretvorila u centar inteznivne policijske policijske istrage, nalazi se južno od centra Menhetna i obuhvata i sedište Ujedinjenih nacija, i Tajms skver, kao i nekoliko kilometara severnog dela finansijskog distrikta Njujorka, kao i mesto na kome se nalazio nekadašnji Svetski trgovinski centar. Eksplozija, koja se dogodila oko 8.30 po lokalnom vremenu, čula se stotinama metara unaokolo i izazvala je haotične scene i konfuziju. Jedna od zgrada u okruženju je dom za slepe osobe. Policija im je savetovala da ostanu u zgradi zbog sopstvene bezbednosti. Policija je pretražila automobile koji su bili parkirani u blizini metalnog kontejnera, a policijski helikopteri lebdeli su iznad oblasti tragajući za dokazima.